লিনাক্সে ফাইল খুজে পেতে আশা করি আর সমস্যাই হবে না আপনাদের। তাহলে আসুন এবার এ কমান্ডটিকে একটু ভিন্নভাবে কাজে লাগানো যাক। আমরা উইন্ডোজে প্রায়ই টেম্পরারি ফাইল মুছে থাকি সার্চ করে। আপনারা উপরের find কমান্ডের সাহায্যে টেম্পরারি ফাইল অনায়াসেই ডিলিট করতে পারবেন। আসুন সেজন্য আমরা rm কমান্ড - যেটি দিয়ে ফাইল মোছা হয় তার সাহায্য নিই। আপনার জানেন যে লিনাক্সে একটি কমান্ডের আউটপুটকে আরেকটি কমান্ডের ইনপুট হিসেবে সহজেই ব্যবহার করা যায়- যা পাইপিং নামে পরিচিত। আসুন সে রকম আরেকটি কাজ করি যাকে বলি কমান্ড সাবস্টিটিউশন।